**Frământări**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când cerul mă privește, am învățat s-ascult

Ce bucură auzul iubitei dintre morţi,

Aceeași melodie cu lacrimi din trecut,

Aceeași amintire, o torță pentru toți

Cu flacăra ce joacă demonice văpăi

Când eu devin o carte atât de învechită,

Când eu devin, în grabă, poveste-n ochii tăi,

Iar rodul ei, uitarea la care-i osândită.

În praful care stinge a strălucirii minte

Sunt eu, în urma lumii, cu inima-n război,

Se zbate fericirea murind printre cuvinte,

Îmi plâng inexistența din viața de apoi.

Dar poate, cine știe, voi fi-nțeles greșit,

Din mintea tuturora voi dispărea ca-n vis,

Că am ales o cale ce duce spre sfârșit,

Eternă frâmântare și-un paradis ucis.